laion/Wikipedia-Exotic huggingface dataset:
שרון עמר

שרון עמר (נולד ב-10 בספטמבר 1976) הוא כדורגלן עבר ישראלי, ששיחק בעמדת הבלם. עמר, התחיל את הקריירה שלו במחלקת הנוער של מכבי עירוני אשדוד. ב-25 באוגוסט 1995, עמר ערך את הופעת הבכורה שלו בקבוצה הבוגרת בניצחון 0-1 נגד הפועל קריית שמונה במסגרת גביע הטוטו. ב-17 במאי 1996, עמר הבקיע את שער הבכורה שלו בקבוצה בניצחון 1-2 נגד הפועל חדרה. עמר, שיחק בעירוני שנתיים והיה שותף לעלייה של הקבוצה לליגה הבכירה בסיום עונתו השנייה. בקיץ 1997, עמר חתם ביריבה העירונית, הפועל, בה שיחק חצי שנה שאחריה חתם בסקציה נס ציונה. בקיץ 1999, עמר חתם במ.ס. אשדוד שהקומה באותו קיץ. ב-16 באוקטובר 1999, עמר ערך את הופעת הבכורה שלו בליגת העל, בהפסד 2-0 להפועל פתח תקווה. עמר לא הירבה לשחק באשדוד ולכן בינואר 2000 הצטרף להפועל באר שבע, במדיה שיחק שנה וחצי. בבאר שבע, רשם עליית ליגה שנייה בקריירה. בקיץ 2001, עמר חזר לאשדוד. ב-23 ביוני 2002, עמר ערך את הופעת הבכורה שלו בזירה האירופית, בניצחון 0-5 נגד ברנו במסגרת גביע האינטרטוטו. בהמשך הקריירה, שיחק בהפועל כפר סבא, הפועל אשקלון, עירוני קריית שמונה ולאחר מכן חזר לקדנציה שנייה בהפועל באר שבע, בה סיים את הקריירה. שרון עמר, באתר ההתאחדות לכדורגל בישראל שרון עמר, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שרון עמר".
פיאט פאלס

פיאט פאלס (באנגלית: Fiat Pulse) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי פיאט משנת 2021. היא הוצגה כמכונית ללא שם במאי 2021, שמה נחשף ביוני 2021. היא בנויה על פלטפורמה חדשה של פיאט הנקראת "פלטפורמת פיאט MLA" שמבוססת על הפלטפורמה "MP1" של פיאט לרכבי סדאן והאצ'בק. היא מיועדת לברזיל ולעוד כמה מדינות בדרום אמריקה, המכירות יחלו ברבעון האחרון של 2021. היא משווקת עם שני מנועי בנזין בנפחי 1.0 ליטר טורבו המספק כ-120 כ"ס, 1.3 ליטר טורבו המספק כ-109 כ"ס. המנוע הראשון משווק עם תיבת הילוכים אוטומטית בעלת שישה הילוכים בעוד המנוע השני משווק עם תיבת הילוכים ידנית בעלת חמישה הילוכים או עם תיבת הילוכים רציפה. מדיה וקבצים בנושא פיאט פאלס בוויקישיתוף אתר האינטרנט הרשמי של פיאט פאלס (בפורטוגזית) Fiat Reveals New Small Crossover And Wants You To Name It, באתר מוטור 1, ‏05 במאי 2021 Fiat Pulse Name Comes Out As Winner For Small Crossover, באתר מוטור 1, ‏04 ביוני 2021 2022 Fiat Pulse Small Crossover Reveals Interior In Official Images, באתר מוטור 1, ‏28 ביולי 2021
בוכנר

האם התכוונתם ל... אדוארד בוכנר – כימאי גרמני הארט בוכנר – קולנוען יהודי-קנדי מיכאל בוכנר – איש משטרה ישראלי שלמה בוכנר – אדמו"ר חסידי בגליציה מדיה וקבצים בנושא בוכנר בוויקישיתוף
ירון סימסולו

ירון סימסולו (נולד ב-13 במאי 1982) הוא קצין בצה"ל בדרגת אלוף-משנה. שימש מפקד חטיבת שועלי מרום, קצין אג"ם של עוצבת געש, סגן מפקד חטיבת עוז ומפקד גדוד 906. סימסולו, בנם של ויוי ואברהם. גדל בנצרת עילית. התגייס לצה"ל באוגוסט 2000, והתנדב ליחידת דובדבן. עבר מסלול הכשרה כלוחם, קורס מ"כים חי"ר וקורס קציני חי"ר. בעיצומו של קורס הקצינים החל מבצע חומת מגן בו השתתף כצוער בבה"ד 1. בסיום הקורס שב ליחידת דובדבן ומונה למפקד צוות, והשתתף במבצעים מיוחדים, במהלך הלחימה כנגד הטרור הפלסטיני באינתיפאדה השנייה ביהודה ושומרון. בהמשך שימש כמפקד פלגת מסלול ביחידה. לאחר מכן מונה למפקד פלגת לוחמים ביחידה. בשנת 2008 עבר לחטיבת גבעתי ומונה למפקד פלס"ר גבעתי, והוביל אותה בלחימה בין היתר במהלך מבצע עופרת יצוקה. בתפקיד זה שירת עד שנת 2010. לאחר מכן שימש כמפקד "סדרת קומנדו" בחטיבת גבעתי. בהמשך שימש כסגן מפקד יחידת דובדבן בין השנים 2012–2013. לאחר מכן מונה לקצין אג"ם של חטיבת גבעתי בין השנים 2014–2015, בין היתר בזמן מבצע צוק איתן. בשנת 2017 הועלה לדרגת סא"ל ומונה לסגן מפקד החטיבה הדרומית ברצועת עזה, ושימש בתפקיד עד שנת 2018. באפריל 2018 מונה למפקד גדוד 906, תפקיד אותו מילא עד 22 באוגוסט 2019. בהמשך שירת כסגן מפקד חטיבת עוז בין השנים 2019–2020. לאחר מכן מונה לקצין אג"ם של עוצבת געש בין השנים 2020–2021. ב-29 ביולי 2021 הועלה לדרגת אל"ם ומונה למפקד חטיבת שועלי מרום ובמקביל למפקד צוות בקורס מפקדי פלוגות ומפקדי גדודים, את תפקידיו מילא עד 28 בספטמבר 2023. ב-6 בנובמבר 2022 הוחלט על מינויו לראש תורת חי"ר וצנחנים במפקדת קחצ"ר. סימסולו נשוי ללירון ואב לשניים. מדיה וקבצים בנושא ירון סימסולו בוויקישיתוף אור בוטבול, ‏סיירת סכין: הצצה לקורס קומנדו בחטיבת גבעתי, באתר ‏מאקו‏, 2 בפברואר 2012 נועם אמיר, ‏"התייצבו מעל 90 אחוזים: חילונים מתל אביב, דתיים מההתיישבות, פריפריה וחרדים", בעיתון מקור ראשון, 3 באוקטובר 2023 מאמרים פרי עטו ירון סימסולו ורמי מזרחי, כוחות ומפקדות מאולתרים במלחמות ובמבצעים, מערכות 476, מרץ 2018, עמ' 18–25 גל פרל פינקל וירון סימסולו, מבצע "קרנף": מה כדאי לחטיבת הקומנדו ללמוד מרגימנט הריינג'רס של צבא היבשה האמריקני, מערכות 488, יולי 2020, עמ' 40–47 חנן גרינווד, "משהו אחר לגמרי": בקומנדו מתכוננים למלחמה בעומק האויב, באתר ישראל היום, 19 באוגוסט 2020 כך נראה האימון של מפקדי העתיד, באתר צה"ל, 29 בינואר 2019 אל"ם ירון סימסולו מונה למפקד חטיבת הצנחנים 646 - "שועלי המרום", באתר צה"ל, 30 ביולי 2021
אזור הים הצפוני

אזור הים הצפוני מתייחס למדינות אירופה שיש להן גישה לים הצפוני. שיתוף הפעולה הכלכלי והתרבותי באזור הים הצפוני הוא בעל היסטוריה ארוכה, שראשיתה בוויקינגים ובברית ערי הנזה. אמנם לא הוקמה ישות רשמית האחראית על האזור, אך מבחינה פוליטית הוא מאוחד באמצעות ארגונים בינלאומיים כמו נציבות הים הצפוני, ותוכניות שיתוף פעולה בינלאומיות כמו תוכנית אזור הים הצפוני של האיחוד האירופי. נציבות הים הצפוני היא וועדה האחראית על שיתוף פעולה של האזורים לחופי הים הצפוני. נשיא הנציבות הוא קרסטין ברונסטרום. נציבות הים הצפוני מורכבת מחלק ממחוזות נורווגיה (טרנדלג, מרה ורומסדל, וסטלן, רוגלנד, אגדר, וסטפול וטלמרק וויקן), הולנד, וסטרה ייטלנד וארברו בשוודיה וצפון יוטלנד, מרכז דנמרק ודרום דנמרק בדנמרק. בגרמניה, המדינות החברות בנציבות הים הצפוני הן שלזוויג-הולשטיין, סקסוניה התחתונה וברמן. כל מחוזות החוף של הולנד (חרונינגן, פריסלנד, דרנתה, פלבולנד, צפון הולנד, דרום הולנד וזיילנד), הפרובינציה מערב פלנדריה בבלגיה וכן מחוזות ורשויות במזרח אנגליה (סאות'אנד-און-סי) ובסקוטלנד (אברדין, אברדנשייר, פייף והיילנד) חברים בנציבות הים הצפוני. אזור הים הצפוני, כהגדרתו בתוכנית המבצעית של האיחוד האירופי שהייתה בין השנים 2007–2013, משתרע על שטח של 664,000 קמ"ר. הוא מורכב מכל נורווגיה ודנמרק, החלקים המזרחיים של בריטניה, חלקים מהאזור הפלמי של בלגיה, האזורים הצפון מערביים של גרמניה, החלקים הצפוניים והמערביים של הולנד והאזור הדרום מערבי של שוודיה. מבחינה גאוגרפית, האזור מחובר באגן הים הגדול של הים הצפוני. בהתבסס על תוכנית אזור הים הצפוני של השנים 2000–2006, חיים באזור הים הצפוני כ-60 מיליון תושבים (2003). צפיפות האוכלוסין באזור משתנה מאוד, החל מאזורים מאוכלסים בדלילות כמו פינמרק (1.5 תושבים לקמ"ר) בנורווגיה ועד למרכזים עירוניים צפופים כמו העיר המבורג בגרמניה (2,243 תושבים לקמ"ר). אזור הים הצפוני שייך לחלקים המשגשגים ביותר באיחוד האירופי. הרמה הממוצעת של התמ"ג באזור היה 28,516 אירו לנפש, בשנת 2002. שיעור האבטלה נמוך מממוצע האיחוד האירופי ברוב האזורים. עם זאת, קיימים הבדלים בולטים ביחס לתפקוד הכלכלי ותעסוקה בין האזורים באזור הים הצפוני. כיום, המבנה הכלכלי של האזורים הגובלים בים הצפוני עובר שינויים ניכרים, כגון כיווץ שוקי העבודה בענף החקלאות והדיג וירידה באזורים המתועשים הישנים. superadmin, Who We Are, CPMR North Sea Commission, ‏2015-10-21 (באנגלית אמריקאית) superadmin, Member Directory & Map, CPMR North Sea Commission, ‏2015-10-21 (באנגלית אמריקאית)
סרגיי סחנובסקי

סרגיי סחנובסקי (נולד ב-15 במאי 1975) הוא מחליק אמנותי על הקרח ישראלי. זוכה מדליית ארד באליפות העולם (נאגנו 2002) ומקום שישי באולימפיאדת החורף (סולט לייק סיטי 2002) ביחד עם גלית חייט. סחנובסקי הוא יליד מוסקבה, טרם עלייתו לישראל היה אלוף עולם לנוער עם יקטרינה סבירינה וגם בן זוגה של מרינה אניסינה, שזכתה במדליית זהב עבור צרפת באולימפיאדת סולט לייק סיטי (2002) ביחד עם גוונדל פזרה. משנת 1995 סחנובסקי הוא בן זוגה של גלית חייט ועמה הגיע להשגים שונים ובהם: תשע פעמים זכה באליפות ישראל, מקום חמישי באליפות העולם (ניס 2000), מקום רביעי באליפות אירופה (טורינו 2005) והשיא מדליית ארד באליפות העולם בנאגנו בשנת 2002, המדליה הראשונה, והיחידה עד כה, של ישראל באליפות עולם בספורט החורף. באולימפיאדת נאגנו (1998) סחנובסקי וחייט סיימו במקום ה-14, באולימפיאדת סולט לייק סיטי (2002) סיים הזוג במקום השישי ובאולימפיאדת טורינו (2006) סיים במקום ה-8, כאשר הניקוד שלהם נפגע עקב נפילה של חייט בריקוד החובה. מדיה וקבצים בנושא סרגיי סחנובסקי בוויקישיתוף סרגיי סחנובסקי, באתר olympedia.org אתר האינטרנט של סחנובסקי וחייט
במבאסי (שפה)

בַּמְבָּאסִי (שם ילידי: Màwés Aas'è) היא שפה המדוברת באתיופיה במדינת-המחוז בנישנגול-גומאז, מזרחית לבירת המדינה אסוסה, סביב הערים במבאסי ודִידֵסָה. במבאסי משתייכת לקבוצת-שפות מָאוֹ המזרחיות, במשפחת-השפות מאו, תחת משפחת-השפות האומוטיות, במשפחת-העל האפרו-אסיאתית. שמות חלופיים לשפה הם: במבאשי, סיגּוֹיוֹ, אָמָאם, פָֿאדירוֹ, שפת מָאוֹ הצפונית, דידֵסָה וקֵרֵה. אין מידע עדכני על מספר דוברי במבאסי, מכיוון שמפקד האוכלוסין של 2007 קיבץ את כל שפות מאו יחד, למרות דמיון קטן באוצר המילים ביניהן. במרשם אוכלוסין זה נרשמו 33,683 דוברים ילידים של "שפת מַאוֹגְנָה", אך למעשה כללו דוברים של השפות במבאסי, הוזו וסזה. יש לבמבאסי 31% דמיון לקסיקלי עם שפות אומוטיות אחרות. בבַמבאסי יש 5 תנועות: /a, e, i, o, u/, אך כיוון שאורך התנועה הוא תכונית מבחינה, לכל תנועה קצרה יש מקבילה ארוכה. Ahland, Michael. 2009. "Aspects of Northern Mao (Bambassi-Diddesa) phonology."Linguistic Discovery 7: 1-42. Alemayehu Dumessa. 2007. Word Formation in Diddessa Mao. Addis Ababa University, MA thesis. גישה מקוונת Wedekind, Charlotte, Klaus Wedekind and Ralph Siebert. 2002. "Third S.L.L.E. survey on languages of the Begi/Asosa area.", SIL Electronic Survey Reports 2002-056 Güldemann, Tom (2018). "Historical linguistics and genealogical language classification in Africa". In Güldemann, Tom (ed.). The Languages and Linguistics of Africa. The World of Linguistics series. Vol. 11. Berlin: De Gruyter Mouton. pp. 58–444. doi:10.1515/9783110421668-002. ISBN 978-3-11-042606-9. Ethiopia 2007 Census
מדנין

האם התכוונתם ל... מדנין (עיר) - עיר בתוניסיה מדנין (מחוז) – מחוז בתוניסיה קרב מדנין – קרב שהתרחש במלחמת העולם השנייה
הרוזנת דה מונסורו (סדרת טלוויזיה)

הרוזנת דה מונסורו (ברוסית: Графиня де Монсоро) היא סדרת טלוויזיה בדיונית רוסית ב-26 פרקים, גרסת מסך של הרומן מאת אלכסנדר דיומא האב "הרוזנת דה מונסורו" (אנ'). הסדרה צולמה מ-1994 עד 1996. בשנת 1997 הושלמה העבודה על התמונה (דיבוב ועריכה). הקרנת הבכורה התקיימה ב-5 בינואר 1998. סדרה זו היא סדרת המשך לסדרת הטלוויזיה "המלכה מרגו" (רו') ושתי הסדרות צולמו במקביל. הסרט מגולל את סיפור אהבתם של דיאנה היפהפייה והגרף דה בוסי (אנ') על רקע אירועים היסטוריים בצרפת בעידן מלחמות הדת בין הקתולים וההוגנוטים. בראש ההוגנוטים עומד אנרי מנווארה. בראש הקתולים מובילה המשפחה הלוחמנית של בית גיז. המלך אנרי השלישי, חובב יוקרה ובידור מפונק, אינו מסוגל לשלוט במדינה. הוא הקיף את עצמו במועדפים ("מיניונים") (אנ'), עליהם הוא מבזבז את האוצר. המלך מסוקרן[דרושה הבהרה] מאחיו הצעיר, פרנסואה, דוכס אנז'ו, שחולם לקחת את כס המלוכה, כיוון שלאנרי אין ילדים. עימותים מתמידים מתקיימים בין האצילים של אנרי לבין הקרובים לאנג'ו, שעליהם נמנה גם הגרף דה בוסי. גיזה[דרושה הבהרה] חולמת גם על כתר צרפת, טווה מזימה להפיל את אנרי ולשלוח אותו בכוח למנזר. רק בזכות ליצן-החצר הנאמן שיקו (אנ') – אציל גסקוני שנעלב על ידי אחד הגייזים[דרושה הבהרה] – מצליח אנרי, המלך הצרפתי האחרון מבית ולואה, לשמר בינתיים את חייו, את חירותו ואת כס המלכות. "הרוזנת דה מונסורו", במסד הנתונים הקולנועיים IMDb (באנגלית) "הרוזנת דה מונסורו", במסד הנתונים הקולנועיים KinoPoisk (ברוסית) Сериал Графиня де Монсоро: фото, видео, описание серий - Вокруг ТВ., Вокруг ТВ (באנגלית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
קוממוטו

קוממוטו (ביפנית: 熊本) היא עיר במרכז האי קיושו ביפן ובירת המחוז הקרוי על שמה. העיר שוכנת כ-93 ק"מ דרום-מזרחית לעיר פוקואוקה. נכון ל-1 באוגוסט 2021 התגוררו בעיר כ-738 אלף תושבים, כשהצפיפות בה הייתה 1,891 נפש לקילומטר רבוע, על שטח של 390.92 קילומטרים רבועים. בקוממוטו רבתי (熊 本 都市 圏) הייתה אוכלוסייה של כ-1.461 מיליון תושבים, לפי מפקד האוכלוסין של שנת 2000. נכון לשנת 2010, אזור התעסוקה במטרופולין בקוממוטו הוא בעל תוצר של 39.8 מיליארד דולר. העיר אינה נחשבת לחלק ממטרופולין פוקואוקה-קיטקיושו אף על פי שהיא גובלת בהן. החל מתאריך 1 באפריל 2012 מוקנה לקוממוטו מעמד רשמי של עיר (דבר המצריך אוכלוסייה של לפחות חצי מיליון תושבים). ארצות הברית בילינגס, מונטנה, ארצות הברית ארצות הברית הלנה, מונטנה, ארצות הברית ארצות הברית סן אנטוניו, טקסס, ארצות הברית גרמניה היידלברג, באדן-וירטמברג, גרמניה קוריאה הדרומית אולסן, קוריאה הדרומית הרפובליקה העממית של סין גווילין, גואנגשי, הרפובליקה העממית של סין טאיוואן גאושיונג, טאיוואן מדיה וקבצים בנושא קוממוטו בוויקישיתוף אתר האינטרנט הרשמי של קוממוטו (ביפנית) קוממוטו, ברשת החברתית פייסבוק קוממוטו, ברשת החברתית אקס (טוויטר) קוממוטו, סרטונים בערוץ היוטיוב קוממוטו, באתר אנציקלופדיה בריטניקה (באנגלית) ערך זה הוא קצרמר בנושא יפן ובנושא יישובים. אתם מוזמנים לתרום לוויקיפדיה ולהרחיב אותו.
ולדימיר חוטיננקו

ולדימיר איוואנוביץ' חוטיננקו (נולד ב -20 בינואר 1952 בסלבגורוד, אלטאי, ברית המועצות) הוא שחקן ובמאי קולנוע סובייטי-רוסי. נולד במחוז אלטאי, רוסיה לאיוואן אפנאסייביץ' ולוולנטינה ואסילייבנה חוטיננקו. אביו היה אוקראיני, אמו הגיעה מהקוזאקים של דון. בשנת 1976 קיבל את התואר שלו מהמכון לאדריכלות של סברדלובסק (כיום יקטרינבורג). לאחר שירותו הצבאי הוא שימש בשנים 1978 עד 1982, כעוזר למעצב בסטודיו לקולנוע בעיר סברדלובסק. היה עוזר במאי לסרטו של ניקיטה מיכלקוב, "כמה ימים בחייו של א.א. אובלומוב". הוא שיתף פעולה בסרטים אחרים של מיכאלקוב במוסקבה, כמו "חמש לילות" (Пять вечеров) משנת 1979 ו"יחסי משפחה" משנת 1981. לאחר מכן הוא היה מנהל מכון גרסימוב לקולנוע במוסקבה. סרטו שדרות סטרסטנוי משנת 1999 השתתף בפסטיבל הקולנוע הבינלאומי ה-21 במוסקבה שם זכה בהכרה מיוחדת. הוא הצטיין בביום סרטים היסטוריים ותיאר במיוחד את ההיסטוריה של רוסיה ונחשב לבמאי מוערך, כך למשל זכה בנשר הזהב בשנת 2004 על סרטו 72 מטרים, שהושפע מאירועי טביעת הצוללת הרוסית קורסק. במרץ 2014 הוא חתם על מכתב תמיכה במדיניותו של ולדימיר פוטין בנוגע לסיפוח הרוסי של קרים והמלחמה במזרח אוקראינה. משחק: 1981 - יחסי משפחה 1982 - מאחז קוזאקי 1988 - הסולן 1994 - מטוס טס ברוסיה 2005 - מותה של האימפריה (סדרת טלוויזיה). בימוי: 1984 - לבד ולא חמוש 1987 - מראה לגיבור 1990 - הנחיל 1992 - קומדיה פטריוטית 1993 - מקארוב 1995 - מוסלמי 1999 - שדרות סטרסטנוי (מפיק) 2002 - בצד ההוא של הזאבים 2003 - את החקירה מנהלים קצינים 23: שופט שלישי 2004 - 72 מטרים 2004 - מותה של האימפריה (תסריטאי) 2007 - 1612 2009 - הכומר 2011 - דוסטויבסקי (סדרת טלוויזיה) 2014 - שדים 2019 - שד המהפכה. מדיה וקבצים בנושא ולדימיר חוטיננקו בוויקישיתוף ולדימיר חוטיננקו, במסד הנתונים הקולנועיים IMDb (באנגלית) ולדימיר חוטיננקו, באתר AllMovie (באנגלית) ולדימיר חוטיננקו, במסד הנתונים הקולנועיים KinoPoisk (ברוסית) אוקראינה, קרים, רוסיה: אמני תרבות מגינים על עמדתם. דיווח באתר וסטי, 14.03.2014 "21st Moscow International Film Festival (1999)". MIFF. אורכב מ-המקור ב-22 במרץ 2013. נבדק ב-2013-03-24. {{cite web}}: (עזרה) "Laureates of the 2004 Golden Eagle Award" (ברוסית). Official Golden Eagle Award website. אורכב מ-המקור ב-17 ביולי 2011. נבדק ב-2009-11-16. {{cite web}}: (עזרה) Russian artists supported Putin's aggression against Ukraine (LIST), Glavkom (11.03.2014) ערך זה הוא קצרמר בנושא ברית המועצות ובנושא קולנוע. אתם מוזמנים לתרום לוויקיפדיה ולהרחיב אותו.
יפה ללב

יפה ללב הוא שמה של סדרת ספרי הלכה משפיעה שחיבר רבי רחמים נסים יצחק פאלאג'י. הסדרה כוללת תשעה כרכים ועוסקת בנושאים המקיפים את כל חלקי השולחן ערוך. הספר נקרא בשם זה משום שהוא ראשי תיבות של שם המחבר - יצחק פאלאג'י הי"ו, ומחווה לספריהם של אביו ושל סבא רבא שלו - לב חיים וחקרי לב. הספר יצא במהדורות רבות וזכה להשפעה עצומה בפסיקת ההלכה, בין היתר בספר כף החיים, ובספריו של רבי עובדיה יוסף. הספר נדפס בתשעה חלקים שונים שהם מעין קונטריסים המשלימים זה את זה: חלק א' (אזמיר תרל"ב; דפוס ן' ציון בנימין רודיטי) עוסק בענייני אורח חיים עד סימן רמ"א בשולחן ערוך וכולל רג דפים. בסוף הספר ישנן השמטות בשם "יושר לבב" וכן מפתח הנקרא מפתח של לב לפי סדר הא'-ב', מפתח חידושי דינים על סדר הש"ע והשמטות "יושר לבב" נוספות. חלק ב' (אזמיר תרל"ו; דפוס אהרן יאושע די שיגורה) עוסק בענייני אורח חיים, מסימן א' ועד סימן תרצ"ז. באמצע הספר נדפס "קונטרס אחרון", גם הוא על חלק אורח חיים, ובסופו השמטות לקונטרס. בסוף הספר קיים מפתח על סדר הא'-ב' הנקרא "יפה מראה", ולאחריו השמטות נוספות. חלק ג' (אזמיר תר"ם; דפוס ן' ציון בנימין רודיטי) על סדר הש"ע בחלק אורח חיים ויורה דעה ובסופו קונטרס אחרון על או"ח ויו"ד והשמטות ותיקונים לספריו אבות הראש ונפש היפה, דרוש לנישואין, לבר מצווה, והשמטות ותיקונים לספר. בסוף הספר נדפסה תשובה של הרב לטריפולי, שנשלחה לרבי יעקב רקח, מפתחות הקרויים "ערכתי נר יפה" על סדר הא'-ב' ולאחריהם השמטות ותיקונים נוספים. חלק ד' (אזמיר תרמ"ב; דפוס אברהם פונטרימולי ויעקב פולי) עוסק בחלקים אבן העזר וחשן משפט בש"ע. באמצעו קונטרס אחרון על אבן העזר ובסופו השמטות ותיקונים. חלק ה' (אזמיר תרמ"ד; דפוס חיים אברהם דש"ן) על חלקים אורח חיים ויורה דעה והשמטות ותיקונים גם לחידושים על אבן העזר. חלק ו' (אזמיר תרמ"ט; דפוס חיים אברהם די שיגורה) על חלקים אורח חיים ואבן העזר חלק ז' (אזמיר תרנ"ג; דפוס חיים אברהם דש"ן) על ארבעת חלקי השולחן ערוך. חלק ח' (אזמיר תרנ"ו; דפוס מרדכי די יצחק בארקי) על אורח חיים אבן העזר וחשן משפט. עם הספר נכרך גם חיבור יפה לעיניים על אגדות התלמוד. חלק ט' (אזמיר תרס"ו;דפוס חיים אברהם די שיגורה) על כל חלקי השולחן ערוך, וכן דרושים להספד, לשבת הלבשה, לשבת תשובה, לשבת הגדול, לשבת זכור ובסופו חיבור על התורה עד סוף ספר שמות. השמטות לסדרה נדפסו בסוף ספר פדה את אברהם (אזמיר תרנ"ד) לאחיו של רבי יצחק, הרב אברהם פאלאג׳י. בשנת התשע"זיצא הספר על ידי הוצאת מכון הכתר במהדורה מוערת לאחר שאוחדו כל החלקים וסודרו על פי סדר השולחן ערוך. רבי רחמים נסים יצחק פאלאג'י, יפה ללב חלק א, באתר היברובוקס רבי רחמים נסים יצחק פאלאג'י, יפה ללב חלק ב, באתר היברובוקס רבי רחמים נסים יצחק פאלאג'י, יפה ללב חלק ג, באתר היברובוקס רבי רחמים נסים יצחק פאלאג'י, יפה ללב חלק ד, באתר היברובוקס רבי רחמים נסים יצחק פאלאג'י, יפה ללב חלק ה, באתר היברובוקס רבי רחמים נסים יצחק פאלאג'י, יפה ללב חלק ו, באתר היברובוקס רבי רחמים נסים יצחק פאלאג'י, יפה ללב חלק ז, באתר היברובוקס רבי רחמים נסים יצחק פאלאג'י, יפה ללב חלק ח, באתר היברובוקס רבי רחמים נסים יצחק פאלאג'י, יפה ללב חלק ט, באתר היברובוקס השמטות מספר יפה ללב בתוך, פדה את אברהם, באתר היברובוקס גישה מקוונת לספר יפה ללב באתר הספרייה הממלכתית הרוסית ראשי תיבות של ה׳ יחיהו וישמרהו דף ץ עמוד א' דף קכז עמוד א' דף קלה עמוד א דף קמ"א עמוד א' דף קן עמוד א' דף מב עמוד ב דף סט עמוד ב'
המרד (סדרת טלוויזיה)

"המרד" (ברוסית: Мятеж) הוא סדרת טלוויזיה רוסית, בבימויו של סרגיי פיקלוב עבור ערוץ הטלוויזיה Dom Kino מרשת 1tv.ru. פרק הבכורה שודר ב-18 במאי 2020, כשהעונה הראשונה הורכבה משמונה פרקים. הסדרה מתרחשת בשנים 1914 עד 1921. העלילה מבוססת על גורלה של ליזה ז'וראבליובה (בגילומה של ליובוב אקסיונובה), אותה מאשים השירות החשאי הסובייטי בארגון מרד יארוסלב בשנת 1918. בשנת 1921 נעצרת ליזה ז'וראבליובה, על ידי אנשי השירות החשאי הסובייטי, הצ'קה, שהואשמה בארגון התקוממות ביארוסלבל. החוקר וורונוב (בגילומו של איוואן דוברונראבוב) משתמש באהבת האם לאיוואן הקטן (ארטמי פדאלקה) כדי להשיג ווידוי מליזה. היא מספרת את סיפור אהבתה במהלך אירועי התקופות הסוערות ברוסיה של ימי מלחמת העולם הראשונה ומלחמת האזרחים. הצילומים התקיימו בשנת 2016 בערים מוסקבה, קוסטרומה, יארוסלבל, כשחלק מהפרקים צולמו בתוך מוזיאונים. ליובוב אקיוסנובה - ליזה ז'וראבליובה, קרושבסקאיה יורי צ'ורסין - ניקולאי קרושבסקי אלכסיי ברדוקוב - ולדימיר סיצ'יוב סרגיי שאקורוב - הנסיך פיודור קרושבסקי סרגיי ניקוננקו - פאבל ז'וראבליוב נטליה קארפונינה - מריה ז'וראבליובה אלכסנדר ודובין - פיוטר פאבל טבאקוב - מישה ז'וראבליוב ואסילי סימונוב - ארסנייב יבגני חאריטונוב - אלכסנדר פרחורוב אנאטולי זוויאלוב - רודין אלכסנדר דווידוב - סמיון נחימסון איוואן דוברונראבוב - חוקר השירות החשאי, וורונוב אלכסנדר צרניה - פיוטר דונאייב מריה מאשקובה - יקטרינה מילבה ניקולאי קוזאק - אנטולי גקל "המרד", במסד הנתונים הקולנועיים IMDb (באנגלית) "המרד", במסד הנתונים הקולנועיים KinoPoisk (ברוסית) המרד באתר kinofilmpro.ru המרד (2018), באתר קומסומולסקאיה פראבדה "Мятеж (2020)". // קומסומולסקאיה פראבדה. נבדק ב-2020-05-20. "«Мятеж»". נבדק ב-2020-05-20. "Мятеж (2020)". // Kinofilmpro.ru. 2019-12-27. נבדק ב-2020-05-20.
מריה אנה מוצרט

מריה אנה ולבורגה איגנציה מוצרט (בגרמנית: Maria Anna Walburga Ignatia Mozart;‏ 30 ביולי 1751 - 29 באוקטובר 1829), שכונתה "נאנרל" מוצרט (Nannerl" Mozart"), הייתה מוזיקאית אוסטרית מפורסמת באירופה של המאה ה-18. אחותו הבכורה של וולפגנג אמדאוס מוצרט ובתה של אנה מריה מוצרט. כשהייתה בת שבע החל לאופולד מוצרט, האב, ללמד אותה לנגן בקלאוויר. בתחילה התגלה בה פוטנציאל של ילדת פלא. אביה לקח אותה יחד עם אחיה למסעות קונצרטים בערי אירופה, כמו וינה ופריז כדי לנצל את כישרונם. בראשית הדברים הייתה ידה על העליונה בקונצרטים אלה ושמה נודע כנגנית צ'מבלו ופסנתרנית מעולה, אך עם הזמן האפילו כישרונותיו של אחיה הצעיר על שלה אף כי הייתה מוזיקאית מחוננת בזכות עצמה, שנלוותה לעיתים קרובות אל וולפגנג במסעותיו, לא עשתה לה שם כמלחינה כיוון שכאישה לא זכתה לחינוך מוזיקאי כמו אחיה. וולפגנג חיבר אפוא יצירות רבות לפסנתר, בייחוד דואטים, שיאפשרו לאחותו לנגן יחד אתו. הוא כיבד את כישרונותיה והאמין ביכולתה להצליח כמורה למוזיקה או מבצעת בווינה, אוסטריה, אבל ההבטחה המוקדמת שהייתה בה לא התממשה מעולם במלואה. וולפגנג מרד בסמכות אביו, במידה ידועה, אך היא המשיכה להתנהל בהתאם להדרכת האב. משום כך, כמו גם מחמת השקפות התקופה על נשים, החליט ליאופולד מוצרט להציב את אחיה במוקד פעילותו וכיעד לבתו הציב נישואים הולמים. כדי לוודא, שבתו תינשא לאדם "מכובד", דחה את בחירותיה ובחר בשבילה בשופט שלום עשיר, יוהאן בפטיסט פראנץ פון ברכטולד צו זוננבורג. נישואים אלה, יחד עם מרדנותו של אחיה ונישואיו עם קונסטנצה ובר, גרמו לריחוק בין השניים. אחרי מות האב, התחדש הקשר ביניהם, אבל השיחות היו רשמיות ועסקו בעיקר בענייני ירושה. חייה התמקדו בבעל שלא אהבה, בילד אחד ששרד בחיים ובקריירה של הוראה בעיר שלא סבלה (זלצבורג שבאוסטריה). The Other Mozart by Sharon Chmielarz ג'יין גלובר, "הנשים של מוצרט", 2005, עברית בהוצאת ידיעות אחרונות, 2007, תרגום: אביעד שטיר. מדיה וקבצים בנושא מריה אנה מוצרט בוויקישיתוף מריה אנה מוצרט, באתר MusicBrainz (באנגלית) מריה אנה מוצרט, באתר "Find a Grave" (באנגלית)
מרכז קרילוב הממלכתי למחקר מדעי

מרכז קרילוב הממלכתי למחקר מדעי (Крыловский государственный научный центр) הוא מפעל פדרלי ממשלתי רוסי, המהווה מכון מחקר העוסק במחקר ימי יסודי לבניית ספינות ופעילויות נלוות, כמו פיתוח אמצעי לחימה ימיים. הוא ממוקם בסנקט פטרבורג ונוסד בשנת 1894. מאז 1944 הוא נקרא על שמו של האקדמאי אלכסיי קרילוב. מאז אמצע שנות ה-50 של המאה ה-20, שוכן בבית בפינת שדרות סובורוב ורחוב קרסנאיה קוניצה. המרכז כולל את: מכון המחקר המרכזי להנדסת חשמל וטכנולוגיה ימית. מכון המחקר לתקינה והסמכה. בשנת 2008 כללה ממשלת הפדרציה הרוסית את המרכז ברשימת הארגונים האסטרטגיים של רוסיה. מרכז המחקר בונה מתחם מחקר ייחודי הכולל אגף ימי אוניברסלי לחקר ספינות, ציוד ימי ואוניות בתנאי גלי רוח קשים. בתוך המתחם ממוקמת הבריכה של מרכז קרילוב שהיא הבריכה הארוכה בעולם: אורכה 1,322 מטר. מדיה וקבצים בנושא מרכז קרילוב הממלכתי למחקר מדעי בוויקישיתוף אתר האינטרנט הרשמי של מרכז קרילוב הממלכתי למחקר מדעי Официальный сайт Чепель А. Академия на Советском проспекте // Санкт-Петербургские ведомости. — 2019. — 18 окт. Филиал «Центральный научно-исследовательский институт судовой электротехники и технологии» Научно-исследовательский институт стандартизации и сертификации «ЛОТ» Новый бассейн построят за 3 года Коммерсант Карповка "Строительство технически сложного объекта «Универсальный оффшорный бассейн» для нужд ФГУП «Крыловский государственный научный центр», Санкт-Петербург;". אורכב מ-המקור ב-2014-07-14. נבדק ב-2014-06-07.